**CVČ Lendak**

**ako súčasť Spojenej školy Lendak, Školská 5/535, 059 07 Lendak**

**V Ý C H O V N Ý     P R O G R A M**

**centra voľného času Lendak**

**ako súčasti Spojenej školy Lendak**

**Forma výchovy a vzdelávania**: celodenná a celoročná

**Výchovný jazyk**: slovenský

**Druh školského zariadenia**: Obecné školské zariadenie

**Dátum prerokovania v pedagogickej rade školského zariadenia:**

**Dátum prerokovania v rade školského zariadenia:**

**Platnosť výchovného programu:**do 30.6.2015

**Zriaďovateľ:**Obec Lendak

**Pečiatka podpis riaditeľa CVČ**

**OBSAH**

I.Charakteristika CVČ ................................................................................ 3 - 4

II. Vlastné ciele a poslanie výchovy v CVČ ..............................................4 - 5

III.Kľúčové kompetencie dieťaťa CVČ .................................................... 5 -7

IV.Formy výchovy a vzdelávania ................................................................ 7

V. Oddelenia a záujmové útvary CVČ..................................................... 8 - 9

VI.Personálne zabezpečenie .....................................................................9 - 10

VII.Podmienky pre zaistenie BOZP pri vých.vzdel. procese .................   10

VIII.Vnútorný systém kontroly a hodnotenia detí .................................10 --11

IX. Výchovné plány útvarov CVČ ...............................................................11

**I.  CHARAKTERISTIKA CENTRA VOĽNÉHO ČASU**( ďalej iba CVČ)

 CVČ Lendak je  súčasťou Spojenej školy Lendak, ktorej zriaďovateľom je Obec Lendak. Centrum ako školské zariadenie poskytuje výchovnovzdelávaciu, záujmovú a rekreačnú pre deti od 5 do 15 rokov v ich voľnom čase počas celého kalendárneho roka.

 Pravidelnú záujmovú činnosť realizuje plánovanou činnosťou záujmových útvarov (krúžkov), nepravidelnú činnosť jednorazovými akciami – turnaje, zápasy, turistické vychádzky, kurzy,  posedenia, exkurzie a pod.

 Centrum riadi a organizuje aj činnosť v štyroch samostatných školských športových kluboch, v Basketbalovom klube ZŠ Lendak, Futbalovom klube SŠ Lendak, Volejbalovom klube ZŠ Lendak a ŠK CVČ Lendak. Tieto kluby boli založené na činnosť talentovanej mládeže na úrovni výkonnostného športu.

  Záujmové útvary pracujú jeden až štyri krát týždenne. Činnosť je vykonávaná v poobedňajších hodinách pracovného týždňa a celodenne počas sobôt, nedeľ, sviatkov a školských prázdnin. Vedúcimi krúžkov sú interní pracovníci centra alebo externí zamestnanci, ktorí sú profesionálne orientovaní v danej oblasti.

 Do centra sú zaraďované detí len zo Spojenej školy Lendak a to aj detí so špeciálnymi výchovno-vzdelávacími potrebami.

 CVČ sa nachádza v Spojenej škole Lendak, Školská 5/535 a používa jej priestory, jej školský športový areál a obecné futbalové ihrisko. Má vyčlenené dve samostatné miestnosti na administratívnu činnosť a jednu spoločensko -  zasadaciu miestnosť. Do budovy školy je bezbariérový prístup, ale nie zabezpečený po poschodiach školy. Jednou z priorít školy je preto vybudovanie bezbariérového prístupu v celom areáli školy

   Priestory pre činnosť jednotlivých záujmových útvarov sú vyhovujúce, spĺňajúce hygienické podmienky. Žiaci majú priestor na odkladanie obuvi a šatstva a vyhovujúce sociálne zariadenia. Pre výkonnostný futbal je využívané obecné futbalové ihrisko s novovybudovanými šatňami, spĺňajúcimi požadované hygienické štandardy.

Materiálne a technické vybavenie je dostatočné pre činnosť jednotlivých útvarov.

Centrum je rozčlenené  na štyri oddelenia:

Oddelenie jazykov

Oddelenie spoločenských a prírodných vied

Oddelenie  kultúry a športu

Oddelenie informačných technológií

 Oddelenie jazykov sa zameriava na využitie informačných technológii pri rozvoji jazykovej gramotnosti detí a na prvom stupni i druhom stupni základnej školy. Vychádzajúc zo značnej migrácie občanov obce do anglicky hovoriacich krajín je našou snahou podporiť anglický jazyk, hlavne na prvom stupni.

 Oddelenie spoločenských a prírodných vied zahŕňa širokú škálu záujmových útvarov v rôznych oblastiach pre zabezpečenie komplexného rozvoja osobnosti dieťaťa. Tu by sme chceli rozvinúť výchovu v oblasti prírodných vied, hlavne o environmentalistiky, ekológie, biológie rastlín a živočíchov.

 Oddelenie kultúry a športu je zamerané na podporu výkonnostného futbalu chlapcov,  basketbalu a volejbalu dievčat, šachu mládeže, na rozvoj masového bedmintonu, stolného tenisu, zjazdového lyžovania, modernej gymnastiky, turistiky a bojových umení. V oblasti kultúry sa oddelenie sústreďuje na folklór a na tanec. V tejto oblasti chceme upustiť od činnosti útvaru zjazdového lyžovania, ktoré je veľmi ekonomicky nákladné a tiež pre slabý záujem detí. Naopak chceli by sme posilniť florbalovú činnosť, o ktorú je záujem u dievčat aj chlapcov

 Oddelenie informačných technológii podporuje rozvoj práce s informačnými technológiami detí tak na prvom ako i na druhom stupni základnej školy. Našim cieľom je zapojiť detí v tejto oblasti aj do obvodných a okresných aktivít.

**II. VLASTNÉ CIELE A POSLANIE  VÝCHOVY**

 Pri rozpracovaní vlastných cieľov práce CVČ vychádzame z celospoločenských potrieb vymedzených školským zákonom, programom ISCED 0 – 2, štátnym vzdelávacím programom a vlastnými špecifickými podmienkami. Keďže centrum je súčasťou spojenej školy východiskom tvorby bola SWOT analýza školy, kde sme využili silné stránky a možnosti a snažili sme eliminovať slabé stránky a hrozby

Tie aplikujeme v školskom výchovnom programe podrobným spracovaním vo výchovných plánoch, osnovách a časovo tematických plánoch jednotlivých záujmových útvarov.

 Hlavným poslaním nášho  CVČ je pomáhať deťom  užitočne  využívať voľný čas a  aktívne  oddychovať.

 Snahou centra je rozvíjať osobnosť, záujmy a  talent detí, podporovať ich tvorivosť a vytvárať podmienky na rozvoj praktických zručností detí.

 V oblasti športu podporujeme a motivujeme rozvoj športových zručností talentovanej mládeže

činnosťou jednotlivých školských klubov.

 Centrum sa aktívne zapája do celoškolských i obecných projektov a aktivít ako sú Školská športová olympiáda, Účelové cvičenie školy, Oslavy MDD, ,Okresné kolo v aranžovaní adventných vencov, Okresné kolo súťaže Veľkonočné aranžovanie, či obecný projekt Futbalom k zdravému životnému štýlu.

 Chceme, aby detí boli schopné využívať svoje vedomosti , zručnosti, postoje a iné spôsobilosti pri štúdiu, práci ale i pri osobnom a odbornom rozvoji svojej osobnosti. Snahou edukácie je rozvíjať najmä kľúčové kompetencie detí, vychádzajúce z programu ISCED.

 Konkrétnejšie ciele sú rozpracované vo výchovných plánoch jednotlivých záujmových útvaroch na príslušný školský rok.

**III. KĽÚČOVÉ KOMPETENCIE DIEŤAŤA CENTRA VOĽNÉHO**

**ČASU**

   Výchovnovzdelávacou mimoškolskou činnosťou umožňujeme individuálny rozvoj

osobnosti dieťaťa. Podporujeme vytváranie vzťahu k celoživotnému vzdelávaniu a k

 aktívnemu tráveniu voľného času.Posilňujeme jeho úctu k rodičom.Učíme ho úcte k ľudským právam a základným slobodám, tolerancii, k porozumeniu  a znášanlivosti, kultúrnym a

 národným hodnotám a tradíciám štátu.

  Kľúčové kompetencie predstavujú ideálny plánovaný cieľový výstup dosahovaný

systematickým a postupným výchovno-vzdelávacím procesom počas pobytu dieťaťa

v CVČ.

  Dieťa  v CVČ  má osvojené tieto kľúčové kompetencie na úrovni zodpovedajúcej jeho

 individuálnym osobnostným možnostiam a dĺžky trvania pobytu v CVČ.

 **Vzťah k celoživotnému vzdelávaniu**

-poznávať pravidlá a organizáciu športových kolektívnych a individuálnych hier

-využiť získané teoretické vedomostí v praktickej činnosti

 -riešiť nové, neznáme praktické úlohy a situácie

 - rozvíjať nadobudnuté praktické zručnosti

-prejavovať záujem o nové informácie

**Komunikačné kompetencie**

-vyjadriť a obhájiť zrozumiteľne svoj názor

-vypočuť si a analyzovať názory v skupine

-vedieť vhodne komunikovať s členmi útvaru, centra a vychovávateľmi

-prijímať spätnú väzbu /vychovávatelia, rodičia, členovia útvaru/

**Sociálne kompetencie**

-vlastným postupom riešiť jednoduché problémy a konflikty

-pomenovať svoje potreby, city a pocity

- prejavovať a zvládať svoje pocity a emócie

-rešpektovať úlohy skupiny

-dokázať efektívne spolupracovať v skupine

-uvedomovať si potreby ostatných detí

-zvládnuť jednoduché stresové situácie

 -poznať slabé a silné stránky svojich vedomostí a zručnosti

 **Kompetencie v oblasti vedy, techniky a informačných technológií**

-vedieť pomenovať a popísať spoločenské, technické a športové pojmy

 **-**riešiť analytické typy úloh, aktivít a pozorovaní

 **-**využívať informačné a komunikačné technológie na riešenie praktických problémov

 -používať metódy prírodných vied, hypotézy a formulovania záverov,

 -vedieť vyhľadať možnosti samostatného vzdelávania a vzdelávania v skupinách

**Občianske kompetencie**

-uvedomovať si zodpovednosť za svoje správanie

-podieľať sa na živote v oddelení/záujmovom útvare/ CVČ

-prejavovať úctu k rodičom a k starším osobám

-uvedomovať si potrebu rešpektovania práv a slobôd iných osôb

**Kultúrne kompetencie**

-rozlíšiť kultúrne a nekultúrne správanie

-aplikovať základy kultúrneho správania

-byť otvorený podieľať sa na kultúrnych podujatiach v oddelení a v CVČ

-rešpektovať iné kultúry a zvyky

 **Pracovné kompetencie**

-plniť samostatne vytýčené úlohy

-dokončiť prácu

-zdokonaľovať svoju vytrvalosť

-plniť si svoje povinností

-plánovať a hodnotiť svoje činnosti

-prijímať nové informácie a poznatky

-zvládať jednoduché manuálne zručnosti a samoobslužné činnosti potrebné pre

 praktický život

-rozvíjať svoje manuálne zručnosti

 -podieľať sa podnetmi na tvorbe výchovných plánov

 **Športovo – pohybové kompetencie**

-relaxovať pravidelným cvičením, pohybom

-získať nové športové zručností cvičeniami, tréningom a hrou

 -samostatne vykonávať určené športové cvičenia

-vedieť využiť motorické a technické zručnosti v hre

-dodržiavať zásady fair – play

 - tréningom rozvíjať svoj športový talent

 -poznať zásady zdravého životného štýlu

-vedieť rozlíšiť škodlivosť návykových látok a drog

-kultivovať základné hygienické návyky

**IV. FORMY VÝCHOVY A VZDELÁVANIA**

  Výchovno-vzdelávaciu , záujmovú a relaxačnú činnosť realizujeme pravidelnými alebo

príležitostnými činnosťami  v záujmovom útvare počas celého roka s výnimkou mesiaca júl.

  Vychovávatelia uplatňujú predovšetkým zážitkové, aktivizujúce  a motivačné metódy a

formy práce, spolupracujú s rodinou dieťaťa a pri organizácii celoškolských akcií a súťaží aj

s ostatnými pedagogickými zamestnancami škôl. Podrobnejšie sú rozpracované vo výchovných plánoch jednotlivých záujmových útvaroch.

.

**V. ODDELENIA A ZÁUJMOVÉ ÚTVARY CVČ 2014/2015**

**Oddelenie jazykov**

|  |  |  |  |
| --- | --- | --- | --- |
| **Útvar** | **Pedagóg** | **Skupina**  | **Dotácia pre útvar** |
| Interaktívna slovenčina | Mgr. J.B. | 9. roč. | 30 |
| Zábavná M a SJ | Bc. L.G. | 1.- 4. roč. | 30 |
| Slovenčina | Bc. R.F. | 9. roč. | 30 |

**Oddelenie spoločenských a prírodných vied**

|  |  |  |  |
| --- | --- | --- | --- |
| **Útvar** | **Pedagóg** | **Skupina**  | **Dotácia pre útvar** |
| Varenie I | Bc. L.G. | 1.- 4. roč. | 110 |
| Varenie II. | Bc. L.G. | 5. – 9. roč. | 110 |
| Matematika 9 | Ing. M.S. | 9. roč. | 60 |
| Hravé čakanie I. +II | Bc. L.G. | 1. – 6. roč. | 60 |
| Mladý vedec | Ing. M.S. | 9. roč. | 30 |
| Papierové pletenie | Mgr. M.H. | 5. – 9. roč. | 60 |
| Prvá pomoc | Mgr. J. F. | 5. – 9. roč. | 30 |
| Šikovné ruky | Mgr. M.H. | 8. – 9. roč. | 60 |
| Ryby | E.Š. | 1. – 9. roč. | 120 |
| Dramatický | J.Č.+L.G. | MŠ | 30 |
| Folklórny | Bc. Z.H.+ I.G. | MŠ | 30 |

**Oddelenie kultúry a športu**

|  |  |  |  |
| --- | --- | --- | --- |
| **Útvar** | **Pedagóg** | **Skupina**  | **Dotácia pre útvar** |
| Futbal - mladšia prípravka | Mgr. A.L. | 1. – 3. roč. | 180 |
| Futbal – staršia prípravka | Mgr. T.H. | 4. – 5. roč. | 180 |
| Futbal – mladší žiaci | Mgr. A.L. | 5. – 7. roč. | 150 |
| Futbal – starší žiaci | Mgr. J.S. | 7. – 9. roč. | 150 |
| Zjazdové lyžovanie | Mgr. A. L. | 3. – 9. roč.  | 40 |
| Futbal – dievčatá | Ing. J.A. | 3. – 9. roč.  | 40 |
| Stolný tenis | Mgr. A.L. | 1. – 9. roč. | 60 |
| Šach | Ing. T.H. | 1. – 9. roč. | 150 |
| Volejbal – mladší žiaci | Mgr. M.H., T.H. | 5. – 6. roč. | 80 |
| Volejbal – starší žiaci | Mgr. M.H., T.H. | 7. – 9. roč. | 80 |
| Bedminton – mladší žiaci | Mgr. Š.S. | 3. – 6. roč. | 40 |
| Bedminton – starší žiaci | Mgr. Š.S. | 7. – 9. roč. | 60 |
| Basketbal –chlapci | Mgr. R.D., T.H. | 6. – 7. roč. | 30 |
| Basketbal – staršie žiačky | Mgr. R.D., T.H. | 8. – 9. roč. | 180 |
| Thajský box | Mgr. R.D. | 5. – 9. roč. | 60 |
| Pohybové hry | Mgr. D.G. | 8. – 9. roč. | 60 |
| Tanečný krúžok | Bc. L.G. | 1. – 9. roč. | 60 |
| Loptové hry I. | Mgr. R.D.+ T.H. | 3. – 6- roč. | 30 |
| Loptové hry I. | Mgr. R.D.+ T.H. | 3. – 6- roč. | 30 |
| Turistika | Bc. L.G. | 1. – 4. roč. | 40 |

**Oddelenie informačných technológií**

|  |  |  |  |
| --- | --- | --- | --- |
| **Útvar** | **Pedagóg** | **Skupina**  | **Dotácia pre útvar** |
| Počítače 1 – 2  | Bc. L.G. | 1. – 2. roč. | 80 |
| Počítače 3 – 4 | Bc. L.G. | 3. – 4. roč. | 80 |
| Počítače 5 – 9 | Bc. L.G. | 5. – 9. roč. | 80 |
| Mladý informatik | Mgr. K.M. | 1. – 4. roč. | 90 |

**VI.** **PERSONÁLNE ZABEZPEČENIE CVČ**

  Záujmové útvary CVČ k 15.9.2014 navštevovalo 658 detí vo veku 5 až 15 rokov, z toho 291 dievčat. Celkovo v záujmových útvaroch centra máme zapísaných 864 detí, z toho dievčat 416.

 Ich výchovu v  CVČ zabezpečuje spolu 20 pedagogických zamestnancov. Sú to interní pracovníci centra alebo externí zamestnanci, ktorí sú profesionálne orientovaní v danej oblasti.

Interní zamestnanci ( 4,23 úväzku) zabezpečujú predovšetkým športovú výkonnostnú i masovú činnosť. Vysokoškolské vzdelanie má 15  pedagogických zamestnancov, 1 zamestnanec študuje na vysokej škole a 4 sú absolventmi stredných škôl. Perspektívne nepočítame s personálnym zvyšovaním pedagogických zamestnancov.

**VII.  PODMIENKY PRE ZAISTENIE BEZPEČNOSTI A OCHRANY**

**ZDRAVIA  PRI  VÝCHOVNO- VZDELÁVACOM PROCESE**

  Bezpečnosť a ochranu zdravia pri výchove zabezpečujeme základným poučením detí

o bezpečnosti a ochrane zdravia pri práci v CVČ , ktoré realizujú vychovávatelia na prvom stretnutí v záujmovom útvare  CVČ a neskôr  im ho permanentne pripomínajú. Aktivity mimo školského areálu a obecného ihriska sú schvaľované vopred riaditeľom školy formou cestovného príkazu.

  V CVČ je zabezpečená nepretržitá starostlivosť a dohľad na deti pri všetkých činnostiach

zabezpečovaných CVČ.

  V prípade úrazu máme veľmi dobrú dostupnosť prvej pomoci. Lekárnička prvej pomoci je

umiestnená v náraďovni telocvične a všetci vychovávatelia absolvovali školenie prvej  pomoci a školenie BOZP. Telefónne čísla rodičov máme uvedené v zápisných lístkoch  žiakov.  Pre prípad nepredvídanej udalosti sú deti školou poistené.

**VIII. VNÚTORNÝ SYSTÉM  KONTROLY  A  HODNOTENIA DETÍ**

 Na hodnotenie výchovných výsledkov detí sú využívané metódy:

a) slovné hodnotenie spĺňajúce výchovný efekt, pochvaly, pokarhania, osobný pohovor, pohovor so zákonným zástupcom

b) písomné hodnotenie na základe žiadosti

c) kolektívne posedenie s cieľom rozboru výchovných výsledkov v danom kolektíve a upevňovanie kolektívu

d) ocenenie výborných výchovných výsledkov vecným alebo knižným darom

 Cieľom tohto hodnotenia je:

a) poskytnúť dieťaťu a jeho rodičom spätnú väzbu o jeho komplexnom vývoji a správaní sa

b) odstraňovať nedostatky vo výchove

c) motivovať žiaka k lepším výkonom, samostatnosti,

d) podporiť sebavedomie dieťaťa,

e) povzbudiť dieťa v aktívnej zmysluplnej činnosti

**IX. VÝCHOVNÉ PLÁNY ZÁUJMOVÝCH ÚTVAROV CVČ**

 Vypracovanie a realizácia kvalitného výchovného programu CVČ si žiada od vychovávateľa aplikáciu prvkov tvorivo – humanistickej výchovy, zážitkovej pedagogiky a neformálneho vzdelávania. Pri tvorbe jednotlivých plánov sme využili metodiku tvorby výchovných plánov .podľa Šidlíkovej a Brhelovej.( Realizácia výchovného programu v školských zariadeniach)

Ročný výchovný plán v Centre voľného času Spojenej školy Lendak vychádza zo svojho špecifického postavenia ako súčasti Spojenej školy Lendak a z jeho organizačnej štruktúry.

 Na jeho vypracovaní sa podieľajú všetci zamestnanci bez ohľadu na ich pracovno – právne zaradenie v centre voľného času s cieľom naprojektovať ponuku edukačnej činnosti tak, aby zahŕňala čo najširšie spektrum realizácie detí a mládeže. Treba však podotknúť, že centrum je zamerané na šport v jeho rekreačnej a výkonnostnej rovine a venuje sa podpore výkonnostného futbalu chlapcov,  basketbalu a volejbalu dievčat a šachu mládeže, na rozvoj masového bedmintonu, stolného tenisu, zjazdového lyžovania, modernej gymnastiky, turistiky a bojových umení.

Výchovný plán je orientovaný na pravidelnú činnosť v záujmových útvaroch a tiež na plánovanú príležitostnú činnosť tak, aby bol program centra flexibilný s možnosťou zakomponovať realizáciu rôznych príležitostných alebo spontánnych činností.

Je zostavený podľa jednotlivých oddelení centra s názvami záujmových útvarov a dotáciou hodín pre jednotlivé útvary s potrebou vypracovať výchovné štandardy a výchovné osnovy pre každý záujmový útvar.

 Výchovné plány /osnovy/ jednotlivých záujmových útvarov sú samostatným dokumentom CVČ.

.